	Ευρωπαϊκό Κοινοβούλιο
2024-2029
	[image: EP logo RGB_Mute]



<Commission>{LIBE}Επιτροπή Πολιτικών Ελευθεριών, Δικαιοσύνης και Εσωτερικών Υποθέσεων</Commission>

<RefProc>2025/0231</RefProc><RefTypeProc>(NLE)</RefTypeProc>
<Date>{09/03/2026}9.3.2026</Date>
<RefProcLect>***</RefProcLect>
<TitreType>ΣΧΕΔΙΟ ΣΥΣΤΑΣΗΣ</TitreType>
<Titre>σχετικά με το σχέδιο απόφασης του Συμβουλίου για τη σύναψη, εξ ονόματος της Ευρωπαϊκής Ένωσης, της Σύμβασης των Ηνωμένων Εθνών για την καταπολέμηση του εγκλήματος στον κυβερνοχώρο· ενίσχυση της διεθνούς συνεργασίας για την καταπολέμηση ορισμένων εγκλημάτων που διαπράττονται μέσω συστημάτων τεχνολογίας πληροφοριών και επικοινωνιών και για την ανταλλαγή αποδεικτικών στοιχείων σε ηλεκτρονική μορφή για σοβαρά εγκλήματα</Titre>
<DocRef>(14941/2025 – C10‑0369/2025 – 2025/0231(NLE))</DocRef>
<Commission>{LIBE}Επιτροπή Πολιτικών Ελευθεριών, Δικαιοσύνης και Εσωτερικών Υποθέσεων</Commission>
Εισηγητής: <Depute>Moritz Körner</Depute>


PR_NLE-AP_Agreement


	Υπόμνημα για τα χρησιμοποιούμενα σύμβολα

		*	Διαδικασία διαβούλευσης
	***	Διαδικασία έγκρισης
	***I	Συνήθης νομοθετική διαδικασία (πρώτη ανάγνωση)
	***II	Συνήθης νομοθετική διαδικασία (δεύτερη ανάγνωση)
	***III	Συνήθης νομοθετική διαδικασία (τρίτη ανάγνωση)

(Η ενδεικνυόμενη διαδικασία στηρίζεται στη νομική βάση που προτείνεται στο σχέδιο πράξης.)






ΠΕΡΙΕΧΟΜΕΝΑ
Σελίδα
ΣΧΕΔΙΟ ΝΟΜΟΘΕΤΙΚΟΥ ΨΗΦΙΣΜΑΤΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ	5
ΑΙΤΙΟΛΟΓΙΚΗ ΕΚΘΕΣΗ	6
ΠΑΡΑΡΤΗΜΑ: ΔΗΛΩΣΗ ΕΙΣΗΓΗΣΕΩΝ	7

[bookmark: _Toc225244072]

ΣΧΕΔΙΟ ΝΟΜΟΘΕΤΙΚΟΥ ΨΗΦΙΣΜΑΤΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
[bookmark: _Hlk223989061]σχετικά με το σχέδιο απόφασης του Συμβουλίου για τη σύναψη, εξ ονόματος της Ευρωπαϊκής Ένωσης, της Σύμβασης των Ηνωμένων Εθνών για την καταπολέμηση του εγκλήματος στον κυβερνοχώρο· ενίσχυση της διεθνούς συνεργασίας για την καταπολέμηση ορισμένων εγκλημάτων που διαπράττονται μέσω συστημάτων τεχνολογίας πληροφοριών και επικοινωνιών και για την ανταλλαγή αποδεικτικών στοιχείων σε ηλεκτρονική μορφή για σοβαρά εγκλήματα
(14941/2025 – C10‑0369/2025 – 2025/0231(NLE))
(Έγκριση)
Το Ευρωπαϊκό Κοινοβούλιο,
–	έχοντας υπόψη το σχέδιο απόφασης του Συμβουλίου (14941/2025),
–	έχοντας υπόψη τη Σύμβαση των Ηνωμένων Εθνών για την καταπολέμηση του εγκλήματος στον κυβερνοχώρο· ενίσχυση της διεθνούς συνεργασίας για την καταπολέμηση ορισμένων εγκλημάτων που διαπράττονται μέσω συστημάτων τεχνολογίας πληροφοριών και επικοινωνιών και για την ανταλλαγή αποδεικτικών στοιχείων σε ηλεκτρονική μορφή για σοβαρά εγκλήματα (12735/25),
–	έχοντας υπόψη την αίτηση έγκρισης που υπέβαλε το Συμβούλιο σύμφωνα με το άρθρο 82 παράγραφοι 1 και 2, το άρθρο 83 παράγραφος 1, το άρθρο 87 παράγραφος 2 και το άρθρο 218 παράγραφος 6 δεύτερο εδάφιο στοιχείο α) της Συνθήκης για τη λειτουργία της Ευρωπαϊκής Ένωσης (C10‑0369/2025),
–	έχοντας υπόψη το άρθρο 107 παράγραφοι 1 και 4, καθώς και το άρθρο 117 παράγραφος 7 του Κανονισμού του,
–	έχοντας υπόψη τη σύσταση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A10‑0000/2026),
1.	εγκρίνει τη σύναψη της συμφωνίας·
2.	αναθέτει στην Πρόεδρό του να διαβιβάσει τη θέση του Κοινοβουλίου στο Συμβούλιο, στην Επιτροπή και στις κυβερνήσεις και τα κοινοβούλια των κρατών μελών και στα Ηνωμένα Έθνη.

Καθώς το έγκλημα στον κυβερνοχώρο και τα αδικήματα που διευκολύνονται από τον κυβερνοχώρο κλιμακώνονται με πρωτοφανή ρυθμό, η Σύμβαση των Ηνωμένων Εθνών για το έγκλημα στον κυβερνοχώρο μπορεί να χρησιμεύσει ως σημαντικό μέσο για την ενίσχυση της διεθνούς συνεργασίας, εδραιώνοντας παράλληλα τα ανθρώπινα δικαιώματα μεταξύ των μερών της. Δεδομένου ότι το διαδίκτυο από τη φύση του δεν περιορίζεται από σύνορα, είναι επιτακτική η ανάγκη να υπάρξει μια ολοκληρωμένη προσέγγιση, με τη συμμετοχή ενός ευρέος συνασπισμού εταίρων προσηλωμένων στην προάσπιση των ανθρωπίνων δικαιωμάτων, της δημοκρατίας και του κράτους δικαίου. Αυτή η συλλογική προσπάθεια είναι απαραίτητη για την αποτελεσματική καταπολέμηση των διαδικτυακών εγκληματικών δραστηριοτήτων και τη διασφάλιση της λογοδοσίας των δραστών που δραστηριοποιούνται στον ψηφιακό χώρο. 
Θα πρέπει επίσης να αναφερθεί ότι η σύμβαση, στον βαθμό που υποστηρίχθηκε από ευρύ φάσμα ενδιαφερόμενων μερών, προκάλεσε επικρίσεις από την κοινωνία των πολιτών και τους παρόχους υπηρεσιών, ιδίως όσον αφορά τη διασφάλιση της προστασίας των θεμελιωδών δικαιωμάτων και αξιών. Ως εκ τούτου, η χρήση των εγγυήσεων που προβλέπονται στη σύμβαση θα είναι καίριας σημασίας για την εφαρμογή της από τις αρμόδιες αρχές.
Με την κύρωση της σύμβασης, η ΕΕ θα μπορούσε να αναλάβει ηγετικό ρόλο στην προστασία του κυβερνοχώρου διαμορφώνοντας την εφαρμογή της. Με το ισχυρό κανονιστικό πλαίσιο και την προσήλωσή της στις δημοκρατικές αξίες, η ΕΕ είναι σε θέση να διασφαλίσει ότι η σύμβαση θα προωθεί έναν ασφαλή και ανοικτό ψηφιακό κόσμο, προάγοντας παράλληλα τις αξίες αυτές μεταξύ των εταίρων και άλλων μερών. Επιπλέον, η ΕΕ θα μπορούσε να διαμορφώσει και να προσπαθήσει να διασφαλίσει αξιόπιστη διεθνή συνεργασία, αποτρέποντας την κατάχρηση του ψηφιακού χώρου και ενισχύοντας παράλληλα τα ανθρώπινα δικαιώματα μεταξύ των συμβαλλόμενων μερών της. Η διατήρηση ισχυρών εγγυήσεων είναι ζωτικής σημασίας για την προώθηση της εμπιστοσύνης και τη διασφάλιση αποτελεσματικής παγκόσμιας συνεργασίας σε ποινικές υποθέσεις. 
Στο πλαίσιο αυτό, ο εισηγητής συνιστά τη σύναψη της Σύμβασης των Ηνωμένων Εθνών για το έγκλημα στον κυβερνοχώρο.

<FootprintIntro>Σύμφωνα με το άρθρο 8 του παραρτήματος Ι του Κανονισμού, ο εισηγητής δηλώνει ότι έχει συμπεριλάβει στην έκθεσή του εισηγήσεις για θέματα που αφορούν το αντικείμενο του φακέλου που έλαβε κατά την εκπόνηση του σχεδίου έκθεσης από τους ακόλουθους εκπροσώπους συμφερόντων που εμπίπτουν στο πεδίο εφαρμογής της διοργανικής συμφωνίας για ένα υποχρεωτικό μητρώο διαφάνειας[footnoteRef:1] ή από τους ακόλουθους εκπροσώπους δημόσιων αρχών τρίτων χωρών, συμπεριλαμβανομένων των διπλωματικών αποστολών και πρεσβειών τους:</FootprintIntro> [1:  Διοργανική συμφωνία της 20ής Μαΐου 2021 μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για ένα υποχρεωτικό Μητρώο Διαφάνειας (ΕΕ L 207 της 11.6.2021, σ. 1, ELI: http://data.europa.eu/eli/agree_interinstit/2021/611/oj).] 

	1. Εκπρόσωποι συμφερόντων που εμπίπτουν στο πεδίο εφαρμογής της διοργανικής συμφωνίας για ένα υποχρεωτικό μητρώο διαφάνειας

	Cybersecurity Tech Accord

	Epicenter.works

	Microsoft

	2. Εκπρόσωποι δημόσιων αρχών τρίτων χωρών, συμπεριλαμβανομένων των διπλωματικών αποστολών και πρεσβειών τους

	


Ο ανωτέρω κατάλογος συντάσσεται υπό την αποκλειστική ευθύνη του εισηγητή.
Όταν φυσικά πρόσωπα προσδιορίζονται στον κατάλογο με το όνομά τους, με τα καθήκοντά τους ή και με τα δύο, ο εισηγητής δηλώνει ότι έχει υποβάλει στα ενδιαφερόμενα φυσικά πρόσωπα την Ανακοίνωση περί προστασίας δεδομένων αριθ. 484 του Ευρωπαϊκού Κοινοβουλίου (https://www.europarl.europa.eu/data-protect/index.do), η οποία ρυθμίζει τους όρους που ισχύουν για την επεξεργασία των προσωπικών τους δεδομένων και τα δικαιώματα που συνδέονται με την εν λόγω επεξεργασία.

